સવાનાહ તથા આસપાસના વિસ્તારમાં વસતા ભાવિક ભક્તજનો પોતાના ઘરેથી વિવિધ પકવાનો બનાવીને લઇ આવ્યા હતા. ઉપરાંત મંદિરના રસોઇઘરમાં પણ મહિલા ભક્તજનોએ ખૂબ જ ભક્તિભાવ સાથે અનેક પકવાનો તૈયાર કર્યા હતા. નવા વર્ષના રોજ ધરાવવામાં આવેલા ભવ્ય અને દિવ્ય અન્નકૂટના દર્શન કરવા તેરસો ઉપરાંત ભક્તજનો આખા દિવસ દરમિયાન પધાર્યા હતા અને દરેકના મુખ ઉપર આટલા વિશાળ અન્નકૂટના દર્શન કરી આશ્ચર્ય ભાવ પ્રગટ થતો હતો. આજ રોજ મંદિરમાં દર્શને આવનાર દરેક ભક્તો આરતિનો લાભ લેતા અને પ્રસાદ લઇ છૂટા પડતા હતા.